# Årsmelding 2020

NMSU Innlandet

****

## 1.0 Regionrådet

Regionrådet er den regionale forankringen i NMSU sin demokratiske struktur. Innlandet hadde de 30 saker i løpet av året der vi har tatt opp og diskutert alt av aktivitet vi har i Innlandet. Vi er takknemlige for innsatsen regionrådet legger ned! Regionrådet i Innlandet hadde i 2020 disse medlemmene:

|  |  |  |
| --- | --- | --- |
| **År** | **Navn** | **Rolle** |
| Fra 2019-2021  | **Marit Martinsen**  |   |
| Fra 2019-2021  | **Ida Sofie Ringsbu**  |   |
| Fra 2019-2021  | **Marit Stave**  |  Regionrådsleder |
|  Fra 2020-2022 | **Eivind Hovden** |   |
|  |  |  |
| Fra 2020-2022  | **Åsmund Dannemark**  | *Landsstyrets representant.*  |

## 2.0 UCAMP

|  |  |  |  |  |  |  |  |
| --- | --- | --- | --- | --- | --- | --- | --- |
| **Leir** | **Dato** | **Antall ledere** | **Antall deltagere** | **Merknad** (inkl. i leder tall) | **Tall 2019** | **Tall 2018** | **Tall 2017** |
| Påsketenleir | Avlyst | 0 | 0 |  | 17+51 | 15 + 65 | 19 + 36 |
| Vår og Fugleleir | Avlsyt | 0 | 0 |  | 12+48 | 9 + 70 | 5 + 76 |
| Korleir | Avlyst |  |  |  | Avlyst | 3 + 53 |  |
| Lederhelg | 15-17 Oktober | 5 | 29 | Petter Berg | Avlyst | 4 + 15 | 4 + 14 |
| Nyttårsleir | Avlsyt | 0 | 0 |  | 13+49 | 15 + 80 | 16 + 73 |
| **SUM** |  | **5** | **29** |  | 42+148 | 44 + 190 | 44 + 199 |

Leir utgjør en betydelig del av aktiviteten i regionen og arrangeres på NMS leirstedet Camp Sjusjøen, Mesnali. På grunn av Koronasituasjonen har de fleste leiren blitt avlyst. Vi fikk hatt en lederhelg i høst, som ble et stort lyspunkt for ungdommene i område! Det har allikevel vært flere frivillige engasjert i leirene før de ble avlyst. Leir er noe av det viktigste vi gjør som organisasjon, og vi er helt avhengige av å ha med oss frivillige for å kunne gjennomføre. Uten alle dere frivillige lederne kunne vi ikke hatt leir. Så: TUSEN TAKK for innsatsen!

NMSU Hedmark og Oppland har i løpet av 2020 arrangert og gjennomført disse leirene for barn og unge:

## 3.0 Menighet/Samarbeid

NMSU ønsker å være en naturlig samarbeidspartner med menigheter i Den Norske Kirke, og i region Innlandet er det noen eksempler på slike samarbeid.

Vi har et samarbeidsforum for barne- og ungdomsorganisasjoner i Hamar bispedømmet. Gjennom samarbeid med HEKTA får vi også mulighet til å komme i kontakt med en rekke menigheter i Den norske kirke. I tillegg arrangerer vi i samarbeid med menigheter Uteam-turer til forskjellige land i Europa.

I NMSUs strategi er samarbeid med menigheter i Den norske kirke (Dnk) et viktig satsningsområde. Konseptene Ukid (Kirkemiddag), Uteam menighet, Ucamp og Ledertrening er alle tenkt at kan brukes i, for og sammen med menigheter. Vi har kommet et stykke på vei med noe av dette, men vi har fortsatt en lang vei å gå. Men strategisk jobbing for et tettere samarbeid med Dnk tar tid.

## 4.0 Lokallag og medlemstall

I NMSU finnes det to typer medlemskap; enkeltmedlem og lokallagsmedlem. Enkeltmedlemmene er direkte medlem i organisasjonen og består i hovedsak av personer over 13 år. Når det gjelder lokallagsmedlemmene så er det lokallaget som er medlem i NMSU, ikke enkeltpersoner.

**Enkeltmedlemmer:**I 2020 var det 2 enkeltmedlemmer i region Innlandet

**Lokallag:**Lokallag som er innmeldt i NMSU kvalifiserer for støtte som beregnes utfra antallet tellende medlemmer under 26 år. For å være et tellende medlem må klubben ha tatt inn minimum kr 50,- i medlemsavgift.

Gjennom lokallagene er vi med å tilby barn og unge et kontinuerlig arbeid rundt omkring i regionen. TUSEN TAKK til dere som trofast står på uke etter uke, år etter år!

|  |  |
| --- | --- |
| **Lokallag/enkeltmedlemmer** | **Antall** |
| **Hold fast** – Er et aktivt lokallag, men fikk ikke registrert medlemmene for 2020 |  |
| **Mesnali Barnekor** – 13 medlemmer, de er aktive og ønsker å bli flere ved skolestart! | 13 medlemmer |
| **ULV lokallag Vestre Toten** – Har vært lokallag tidligere, men er nede for øyeblikket. Videreføring av lokallaget er i prosess og vi har samarbeid med menigheter i Vestre Toten.  | Ingen medlemmer |
| **Vårsol barneforening**  | 25 medlemmer |

**SUM:
For 2020 har vi 2 enkeltmedlemmer og 38 lokallagsmedlemmer.**

## 5.0 UTEAM

Uteam er ett av konseptene vi har i NMSU. Der sender vi grupper på tur til ett av våre samarbeidsprosjekter i Europa. I 2020 har vi dessverre ikke fått hatt noen UTEAM-turer på grunn av Koronarestriksjonene som begrenser reiser til utland.

## 6.0 Ansatte

I 2020 ble det litt endring på ansattsiden i Region Innlandet, men også NMSU generelt. Petter Berg ble ansatt februar 2020 som Barne- og ungdomskonsulent for region Innlandet. Planen var at han skulle jobbe 30% våren, og begynne i 100% fra august. På grunn av Koronapandemien ble store deler av ansatte i NMSU permittert på våren. Både Emil Buxrud og Petter Berg ble permitterte for en periode. Heldigvis var alle tilbake 2. august 2020!

|  |  |  |
| --- | --- | --- |
| Hvem | Stilling | Stillingsstørrelse |
| Petter Berg | B/U-konsulent | 100% |
| Emil Buxrud | Teamleder øst | 25% |